《重阳后二日》
宋代·徐侨

我来不及赴重阳，孤负清幽独自芳。
夹径也能随意白，出墙无柰着情黄。
亟邀旧友将余玩，细酌新醪对汝尝。
悬知靖节无人见，却见南山此意长。

作者简介：（1160—1237）婺州义乌人，字崇甫。早从学于叶邽。孝宗淳熙十四年进士。调上饶主簿，始登朱熹之门，熹称其明白刚直，命以“毅”名斋。入为秘书省正字、校书郎兼吴、益王府教授。直宝谟阁、江东提点刑狱，以忤史弥远劾罢。理宗端平初被召，迁秘书少监、太常少卿。入觐，手疏数千言，上劘主阙，下逮群臣，无所回隐。进工部侍郎。因疾乞休，以宝谟阁待制奉祠。卒谥文清。有《毅斋诗集》。